****

 **ΕΛΛΗΝΙΚΗ ΔΗΜΟΚΡΑΤΙΑ**

 **ΝΟΜΟΣ ΑΤΤΙΚΗΣ**

**ΒΡΕΦ/ΚΟΙ ΚΑΙ ΠΑΙΔΙΚΟΙ ΣΤΑΘΜΟΙ**

**ΔΗΜΟΣ ΝΕΑΣ ΙΩΝΙΑΣ**

 **ΠΡΟΣ: ΤΟ ΔΗΜΟΤΙΚΟ ΣΥΜΒΟΥΛΙΟ**

**ΔΗΜΟΥ ΝΕΑΣ ΙΩΝΙΑΣ**

**ΘΕΜΑ:** Λήψη απόφασης για έγκριση των προϋποθέσεων εγγραφής/επανεγγραφής Βρεφών και Νηπίων στους Παιδικούς και Βρεφονηπιακούς Σταθμούς του Δήμου Νέας Ιωνίας και εφαρμογής συστήματος μοριοδότησης των αιτήσεων **για το** **σχολικό έτος 2024-2025**

**Έχοντας υπόψη:**

1.Τις διατάξεις του άρθρου 27 του ν. 5056/2023 (Α΄ 163) «Αναμόρφωση του συστήματος διακυβέρνησης Οργανισμών Τοπικής Αυτοδιοίκησης α’ και β’ βαθμού, κατάργηση νομικών προσώπων δημοσίου δικαίου δήμων, παρακολούθηση επιδόσεων τοπικής αυτοδιοίκησης οικονομική και διοικητική διαχείριση οργανισμών τοπικής αυτοδιοίκησης, ευζωία των ζώων συντροφιάς, κατασκευή και αναβάθμιση λειτουργούντων χερσαίων συνοριακών σταθμών και λοιπές διατάξεις του Υπουργείου Εσωτερικών».

2.Την υπ’ αριθ. 971/04.01.2024 (Β ́121) πράξη του Γραμματέα της Αποκεντρωμένης Διοίκησης Αττικής, με την οποία διαπιστώνεται η από 31.12.2023 αυτοδίκαιη κατάργηση των α) ν.π.δ.δ. με την επωνυμία «Οργανισμός Πολιτισμού Αθλητισμού και Νεολαίας Ν. Ιωνίας (Ο.Π.Α.Ν.)», β) ν.π.δ.δ. με την επωνυμία «Κέντρο Σπουδής και Ανάδειξης Μικρασιατικού Πολιτισμού (ΚΕ.ΜΙ.ΠΟ.)», γ) ν.π.δ.δ. με την επωνυμία «Κέντρο Βρεφονηπιακής Αγωγής και Φροντίδας

Οικογένειας (ΚΕ.ΒΡΕ.Φ.Ο.)» του Δήμου Νέας Ιωνίας.

3.Την υπ’ αριθμ. 65/778/9.1.2024 (ΑΔΑ: 9ΔΨΚΩΚΥ-Ι5Γ) απόφαση Δημάρχου Νέας Ιωνίας για την οργάνωση και λειτουργία των καταργούμενων Νομικών Προσώπων Δημοσίου Δικαίου του Δήμου Νέας Ιωνίας μέχρι την ενσωμάτωση αυτών στον Οργανισμό Εσωτερικής Υπηρεσίας..

4.Tην υπ’ αριθ. 785/9404/28.3.2024 (ΑΔΑ: 65Ξ5ΩΚΥ-ΙΨΖ) απόφαση Δημάρχου Νέας Ιωνίας περί ορισμού αντιδημάρχων και μεταβίβασης αρμοδιοτήτων,

5.Το υπ΄αριθ. 4249/5-12-2017 ΦΕΚ Τεύχος Β΄ «Πρότυπος κανονισμός λειτουργίας Δημοτικών Παιδικών & Βρεφονηπιακών Σταθμών».

6.Την υπ΄αριθμ. 136/13-05-2024 Απόφαση του Δημοτικού Συμβουλίου για την κατάργηση οικονομικής εισφοράς τροφείων στους Βρεφικούς και Παιδικούς Σταθμούς του Δήμου Νέας Ιωνίας.

**ΕΙΣΗΓΟΥΜΑΣΤΕ**

**α)** Την έγκριση των απαραίτητων προϋποθέσεων για την εγγραφή και την επανεγγραφή των Βρεφών και των Νηπίων στους Παιδικούς και Βρεφονηπιακούς Σταθμούς του Δήμου Νέας Ιωνίας,

 **β**) Την εφαρμογή συστήματος μοριοδότησης για την εγγραφή και την επανεγγραφή Βρεφών

 και Νηπίων στους Παιδικούς και Βρεφονηπιακούς Σταθμούς του Δήμου Νέας Ιωνίας.

Σας ενημερώνουμε ότι στο Δήμο Νέας Ιωνίας λειτουργούν οι παρακάτω Βρεφονηπιακοί και Παιδικοί Σταθμοί :

|  |  |  |  |
| --- | --- | --- | --- |
| **Β.Ν.Σ ΚΑΙ Π.Σ.** | **ΔΙΕΥΘΥΝΣΗ**  | **ΤΗΛΕΦΩΝΟ** | **ΧΡΟΝΟΛΟΓΙΑ ΓΕΝΝΗΣΗΣ ΤΟΥ ΠΑΙΔΙΟΥ** |
| 1ος ΒΡΕΦΟΝΗΠΙΑΚΟΣ ΣΤΑΘΜΟΣ  | ΚΥΔΩΝΙΩΝ 89 | 210-2758719 | ΝΗΠΙΑΚΟ 1/1/2021-28/2/2022 | Β’ ΒΡΕΦΙΚΟ 1/3/2022-28/2/2023 | Α’ ΒΡΕΦΙΚΟ 1/3/2023-31/12/2023 |
| 2ος ΒΡΕΦΟΝΗΠΙΑΚΟΣ ΣΤΑΘΜΟΣ | ΒΥΖΑΝΤ. ΑΥΤΟΚΡΑΤΟΡΩΝ 40 | 210-2790534 | ΝΗΠΙΑΚΟ 1/1/2021-28/2/2022 | Β’ ΒΡΕΦΙΚΟ 1/3/2022-28/2/2023 | xxxxxxxxx |
| 3ος  ΒΡΕΦΟΝΗΠΙΑΚΟΣ ΣΤΑΘΜΟΣ | ΚΑΠΠΑΔΟΚΙΑΣ 11 | 210-2513993210-2756835 | ΝΗΠΙΑΚΟ 1/1/2021-28/2/2022 | Β’ ΒΡΕΦΙΚΟ 1/3/2022-28/2/2023 | Α’ ΒΡΕΦΙΚΟ 1/3/2023-31/12/2023 |
| 5ος ΒΡΕΦΟΝΗΠΙΑΚΟΣ ΣΤΑΘΜΟΣ | ΑΓ. ΚΩΝΣΤΑΝΤΙΝΟΥ 2 | 210-2752244 | ΝΗΠΙΑΚΟ 1/1/2021-28/2/2022 | Β’ ΒΡΕΦΙΚΟ 1/3/2022-28/2/2023 | xxxxxxxxx |
| 7ος ΠΑΙΔΙΚΟΣ ΣΤΑΘΜΟΣ | ΓΑΛΗΝΟΥ 2 ΚΑΙ ΑΓ.ΟΛΓΑΣ | 210-2716919 | ΝΗΠΙΑΚΟ 1/1/2021-28/2/2022 | xxxxxxxxx | xxxxxxxxx |

**Οι αιτήσεις για τις εγγραφές και επανεγγραφές των παιδιών για τους Παιδικούς/Βρεφονηπιακούς Σταθμούς του Δήμου Νέας Ιωνίας για το σχ. έτος 2024-2025 ξεκινούν** **27 Μαίου 2024 ώρα 00:01 π.μ. και λήγουν στις 16 Ιουνίου 2024 ώρα 23:59 μ.μ. μέσω της ψηφιακής πλατφόρμας στην ηλεκτρονική διεύθυνση:**

[**https://polneaionia.intellisoft.gr/**](https://polneaionia.intellisoft.gr/)

Για την εγγραφή κατά την περίοδο 2024 – 2025 λαμβάνεται υπόψη η ηλικία που θα έχουν τα παιδιά την 01/09/2024.

Α) ΠΡΟΫΠΟΘΕΣΕΙΣ ΓΙΑ ΤΗΝ ΕΓΓΡΑΦΗ – ΕΠΑΝΕΓΓΡΑΦΗ ΒΡΕΦΩΝ ΚΑΙ ΝΗΠΙΩΝ

Σύμφωνα με την Υπουργική απόφαση 41087/5-12-2017(ΦΕΚ 4249 Β΄/2017) ) και το άρθρο 3 του Πρότυπου Κανονισμού Λειτουργίας Δημοτικών Παιδικών και Βρεφονηπιακών Σταθμών δικαίωμα εγγραφής έχουν:

* **Βρέφη Α’ από 8μηνών έως 18μηνών,**
* **Βρέφη Β’ από 18μηνών έως 30μηνών και**
* **Νήπια από 30μηνών έως την ηλικία εγγραφής τους στην υποχρεωτική εκπαίδευση και**
* Δικαίωμα εγγραφής στους Δημοτικούς Παιδικούς,Βρεφικούς και Βρεφονηπιακούς Σταθμούς έχουν όλα τα παιδιά, σύμφωνα με τις ειδικές προβλέψεις του παρόντος άρθρου, απαγορευμένης απολύτως της εγγραφής παιδιών, εφόσον και για όσο διάστημα πάσχουν από μεταδοτικά νοσήματα
* Σύμφωνα με το άρθρο 48 (ΦΕΚ Α΄204/16-12-2019)Διευκόλυνση ένταξης παιδιών με ειδικέςανάγκες στο μαθησιακό περιβάλλον, εκτός των όσων προβλέπονται στις διατάξεις της παραγράφου 1 του άρθρου 3 της 41087/2017 κοινήςυπουργικής απόφασης (Β΄ 4249) για το δικαίωμα εγγραφής των παιδιών στους Δημοτικούς Βρεφονηπιακούς, Βρεφικούς και Παιδικούς σταθμούς, η υποστήριξη τουπαιδιού που πάσχει από σωματικές, πνευματικές, ψυχικές παθήσεις ή αναπηρίες δύναται να παρέχεται καιαπό ειδικό βοηθό - συνοδό που διαθέτει η οικογένειατου παιδιού, μετά από αίτηση του γονέα ή κηδεμόνα, συνοδευόμενη από γνωμάτευση ιατρού κατάλληλης ειδικότητας ότι αυτό μπορεί να είναι ωφέλιμο για το παιδί, προς το Δημοτικό Συμβούλιο του Δήμου Νέας Ιωνίας και κατόπιν σύμφωνης γνώμης από την Προϊσταμένη ή τον Προϊστάμενο του Σταθμού. Ο ειδικός βοηθός - συνοδός συνεργάζεται με την/τον παιδαγωγό της τάξης και την Προϊσταμένη/τον Προϊστάμενο του Σταθμού, ακολουθεί τις οδηγίες τους για την εύρυθμη εφαρμογή του παιδαγωγικού προγράμματος και υποχρεούται στην προσκόμιση όλων των απαραίτητων ιατρικών εξετάσεων.
* Κατά την εγγραφή επιλέγονται τα παιδιά των εργαζόμενων ή άνεργων γονέων που είναι κάτοικοι Ν. Ιωνίας ή εργάζονται στη Ν. Ιωνία. Για την εγγραφή των παιδιών στο σταθμό θα προτιμώνται κατά κύριο λόγο τα παιδιά της περιοχής που εδρεύει ο σταθμός, μη αποκλειόμενης της περίπτωσης εγγραφής παιδιού που διαμένει σε άλλη περιοχή του Δήμου και αυτό είτε γιατί δεν λειτουργεί στην περιοχή σταθμός είτε γιατί οι γονείς του παιδιού εξυπηρετούνται καλύτερα από το σταθμό λόγω γειτνίασης της εργασίας τους.
* Η περίπτωση εγγραφής παιδιού που διαμένει σε όμορη περιοχή είναι εφικτή μόνο με την ύπαρξη κενής θέσης.
* Εγγράφονται υποχρεωτικά τα παιδιά των εργαζομένων στο Δήμο Ν. Ιωνίας και στο Κωνσταντοπούλειο (Αγία Όλγα) νοσοκομείο.
* Εγγράφονται υποχρεωτικά παιδιά γονέων που έχουν ανάπηρο παιδί με βαριά αναπηρία σωματική, ή πνευματική, και αποδεικνύεται με βεβαίωση ή ψυχολογική έκθεση Δημόσιου Ιατροπαιδαγωγικού Κέντρου, Ιδρύματος ή Ειδικού Δημοτικού Σχολείου, έστω και αν οι μητέρες τους δεν εργάζονται.

- Στις αιτήσεις εγγραφών και επανεγγραφών αναγράφεται υποχρεωτικά το σταθερό τηλέφωνο οικίας, εργασίας, κινητό και e-mail,ώστε σε περίπτωση ανάγκης να υπάρχει δυνατότητα άμεσης επικοινωνίας και άμεση ενημέρωση για οποιοδήποτε θέμα.

 - Για κάθε αλλαγή διεύθυνσης ή τηλεφώνου, που μπορεί να προκύψει κατά τη διάρκεια του σχολικού έτους, παρακαλούμε να ενημερώνεται άμεσα τόσο η υπεύθυνη του Σταθμού, όπου φιλοξενείται το παιδί, όσο και η Διοίκηση των Βρεφ/κών-Παιδικών Σταθμών.

- Το Δημοτικό Συμβούλιο του Δήμου Νέας Ιωνίας διατηρεί το δικαίωμα να προωθήσει σε επανεξέταση και περαιτέρω διερεύνηση κάθε αίτηση που θα κριθεί σκόπιμο, απευθυνόμενο σε αρμόδιες υπηρεσίες.

ΕΣΠΑ ΣΧΟΛΙΚΟ ΕΤΟΣ 2024-2025

Στο πρόγραμμα του ΕΣΠΑ συμμετέχουν όλοι οι Σταθμοί του Δήμου Νέας Ιωνίας

**ΠΡΟΣΟΧΗ: Οι ενδιαφερόμενοι γονείς που πληρούν τις προϋποθέσεις σύμφωνα με την εκάστοτε πρόσκληση της Ε.Ε.Τ.Α.Α. συνιστάται να υποβάλουν αίτηση μέσω του προγράμματος ΕΣΠΑ, διότι τους δίνεται μια επιπλέον ευκαιρία να διασφαλίσουν θέση στους Βρεφονηπιακούς Σταθμούς του Δήμου Νέας Ιωνίας.**

**Σύμφωνα με τη δυναμικότητα των τμημάτων και** **εφόσον υπηρετεί το προβλεπόμενο από τις διατάξεις προσωπικό, το 80% της δυναμικότητας των σταθμών, θα καλυφθεί μέσω του Προγράμματος του ΕΣΠΑ και το υπόλοιπο 20% με μοριοδότηση.**

**Εγγράφονται βρέφη και νήπια καθ΄ υπέρβαση της δυναμικότητας των Σταθμών με ποσοστό 10% το οποίο θα προστεθεί στο ποσοστό των εγγραφών μέσω του Προγράμματος του ΕΣΠΑ, εφόσον υπηρετεί το προβλεπόμενο από τις διατάξεις προσωπικό.**

**Σε περίπτωση που τα παραπάνω ποσοστά δεν καλυφθούν από τις αιτήσεις αυτά θα μεταβληθούν ανάλογα με τη ζήτηση και τις προϋποθέσεις που ισχύουν.**

**Με την ολοκλήρωση της διαδικασίας από την Ε.Ε.Τ.Α.Α οι Νόμιμοι Εκπρόσωποι των ωφελούμενων παιδιών θα υποβάλουν το voucher(«Αξία τοποθέτησης») μέσω της ψηφιακής πλατφόρμας στην ηλεκτρονική διεύθυνση:**

**https://polneaionia.intellisoft.gr/**

**Κριτήριο προτεραιότητας μέσω ΕΣΠΑ για την εισαγωγή Βρεφών και Νηπίων στους Βρεφονηπιακούς Σταθμούς και Παιδικούς του Δήμου Νέας Ιωνίας είναι η σειρά υποβολής του voucher στην ψηφιακή πλατφόρμα, μέχρι την συμπλήρωση των θέσεων που έχουν δοθεί.**

**Β.ΚΡΙΤΗΡΙΑ ΕΠΙΛΟΓΗΣ ΚΑΙ ΜΟΡΙΟΔΟΤΗΣΗ**

1. **ΕΤΗΣΙΟ ΔΗΛΩΘΕΝ ΕΙΣΟΔΗΜΑ** (**το Ε1 και το Εκκαθαριστικού οικονομικού έτους 2023)**

**Στο εισόδημα προστίθενται:**

1. Το σύνολο των γεωργικών επιδοτήσεων που δηλώνονται

2. Τα φορολογητέα ποσά που δηλώνονται στον αντίστοιχο πίνακα του Ε1,

3. Εισοδήματα από ενοίκια προστίθεται στο οικογενειακό εισόδημα.

4. Εισοδήματα που έχουν αποκτηθεί από τόκους τραπεζών και μετοχές.

5. Το σύνολο των αυτοτελώς φορολογηθέντων εισοδημάτων και εισοδημάτων που απαλλάσσονται

 από το φόρο, από τον αντίστοιχο πίνακα του Ε1.

6. Το επίδομα παιδιού Α21

7. Τα πάσης φύσεως επιδόματα αναπηρίας(πχ τυφλότητας)

**2) ΠΙΝΑΚΑΣ ΜΟΡΙΟΔΟΤΗΣΗΣ ΕΓΓΡΑΦΩΝ ΚΑΙ ΕΠΑΝΕΓΓΡΑΦΩΝ**

|  |  |  |
| --- | --- | --- |
| **ΚΑΤΗΓΟΡΙΑ ΚΡΙΤΗΡΙΟΥ** | **ΚΡΙΤΗΡΙΟ** | **ΜΟΡΙΑ** |
| **01. Εργαζόμενος σε Φορέα του ΟΤΑ Ν. Ιωνίας ή του Κωνσταντοπούλειου Νοσ/μείου** (Αγία Όλγα) **του Δήμου** | Παιδί Εργαζομένου σε Φορέα του ΟΤΑ Ν. Ιωνίας ή του Κωνσταντοπούλειου Νοσ/μείου (Αγία Όλγα) του Δήμου | Αυτόματη εισαγωγή |
| **02. Παιδί με αδελφάκι σε Σταθμό του Δήμου Νέας Ιωνίας**  | Παιδί που φιλοξενήθηκε το σχ. Έτος 2023-2024 και θα συνεχίσει να φοιτά το σχ. Έτος 2024-2025 (λόγω επανεγγραφής) | 200 |
|  |  |  |
| **03. Επανεγγραφή** | Επανεγγραφή | 250 |
|  |  |  |
| **04. Εντοπιότητα** | α. Κάτοικος Νέας Ιωνίας | 150 |
| β. Εργαζόμενος εντός ορίων του Δήμου Νέας Ιωνίας | 100 |
| γ. Κανένα από τα παραπάνω | 0 |
|  |  |  |
| **05. Εργασιακή κατάσταση της Μητέρας και του Πατέρα**  | α. Εργαζόμενη/ος (με επίδειξη ενσήμων) | 35 |
| β. Άνεργη/ος με βεβαίωση ανεργίας από τον ΟΑΕΔ | 10 |
| γ. Κανένα από τα παραπάνω | 0 |
|  |  |  |
| **06. Οικ. Κατάσταση Μητέρας (ή Πατέρα έχοντα την επιμέλεια)** | α. Άγαμη/ος | 20 |
| β. Διαζευγμένη/ος/ σε Διάσταση | 20 |
| γ. Χηρεία | 20 |
| δ. Κανένα από τα παραπάνω | 0 |
|  |  |  |
| **07.Οικογένεια** **τρίτεκνη**  | Οικογένεια τρίτεκνη  | 50 |
|  |  |  |
| **08.Οικογένεια πολύτεκνη** | Οικογένεια πολύτεκνη | 100 |
|  |  |  |
| **09. Γονέας ΑΜΕΑ 67% και άνω** | Ένας από τους δύο (2) γονείς | 30 |
| Και οι δύο (2) γονείς | 60 |
|  |  |  |
| **10. Κοινωνικό Περιστατικό** | α. Παιδί από Αναδοχή ή Υιοθεσία | 500 |
| β. Παιδί με αδελφάκι με βαριά αναπηρία από 35% και άνω  | 500 |
| γ. Λοιπά (πχ από δομές κοινωνικής πρόνοιας & έκτακτες περιπτώσεις, μετά από έρευνα της Κοινωνικής Υπηρεσίας) | 500 |
|  |  |  |
| **11.Γονέας Μαθητής/ Σπουδαστής/ Φοιτητής** | Γονέας/Μαθητής/Σπουδαστής/Φοιτητής στον Α’ Τίτλο Σπουδών (προπτυχιακό) | 20 |
|  |  |  |
| **12. Γονέας Στρατιώτης** | Γονέας που εκτίει τη στρατιωτική του θητεία | 20 |
|  |  |  |
| **13. Γονέας Φυλακισμένος** | Γονέας Φυλακισμένος | 100 |
|  |  |  |
| **14. Συνολικό Οικογενειακό Δηλωθέν Εισόδημα (Ε1 και Εκκαθαριστικό 2023.)** | Από 0€ έως 12.000€ | 55 |
| Από 12.001 έως 16.000€ | 50 |
| Από 16.001€ έως 20.000€ | 45 |
| Από 20.001€ έως 25.000€ | 40 |
| Από 25.001€ έως 30.000€ | 35 |
| Από 30.001€ έως 35.000€ | 30 |
| Από 35.001€ έως 40.000€ | 25 |
| Από 40.001€ έως 45.000€ | 20 |
| Από 45.001€ έως 50.000€ | 15 |
| Από 50.001€ έως 55.000€ | 10 |
| Από 55.001€ έως 60.000€ | 5 |
| Από 60.001€ και άνω | 0 |
| **\*Σημείωση: Σε περίπτωση ισοβαθμίας προηγείται το χαμηλότερο Συνολικό Οικογενειακό Δηλωθέν Εισόδημα**.  |

**Σας ενημερώνουμε ότι σύμφωνα με τον πρότυπο κανονισμό λειτουργίας των Δημοτικών Βρεφονηπιακών Σταθμών** (ΦΕΚ 4249/Β΄/5-12-17) και **οι αιτήσεις επανεγγραφών υπάγονται στο σύστημα μοριοδότησης**

**ΠΡΟΣΟΧΗ:Τα παιδιά που φιλοξενήθηκαν στους Βρεφ/κους/ Παιδικούς Σταθμούς του Δήμου μας το σχολικό έτος 2023-2024 μέσω ΕΣΠΑ και μέσω της μοριοδότησης του Δήμου θα δικαιούνται τα 250 μόρια της επανεγγραφής για το Σχ. Έτος 2024-2025 μόνο όταν:**

**α) ο γονέας δεν έχει δικαίωμα συμμετοχής στο επιδοτούμενο πρόγραμμα ΕΣΠΑ**

**β) η αίτηση του γονέα στο πρόγραμμα απορριφθεί για ουσιαστικούς λόγους και όχι για ελλιπή φάκελο**

**Σε περίπτωση που πραγματοποιηθεί εγγραφή παιδιού μέσω του προγράμματος ΕΣΠΑ, αυτόματα διαγράφεται από τις αιτήσεις του Δήμου και τη διαδικασία της μοριοδότησης.**

**Μόνο ηλεκτρονικά (θα υποβάλλεται μία και μοναδική αίτηση ανά παιδί με τη χρήση του ΑΜΚΑ του νηπίου/βρέφους) και θα επισυνάπτονται-μεταφορτώνονται όλα τα δικαιολογητικά ηλεκτρονικά.**

**Γ) ΔΙΚΑΙΟΛΟΓΗΤΙΚΑ ΕΓΓΡΑΦΗΣ/ΕΠΑΝΕΓΓΡΑΦΗΣ**

 **Η εγγραφή και επανεγγραφή των παιδιών στους Παιδικούς/Βρεφονηπιακούς Σταθμούς γίνεται με ηλεκτρονική αίτηση στην οποία θα επισυνάπτονται (μεταφορτώνονται) τα εξής δικαιολογητικά:**

**α) Αντίγραφο Αποδεικτικού Στοιχείου Ταυτότητας και των δύο γονέων**

**β)** **Πιστοποιητικό οικογενειακής κατάστασης**, Πιστοποιητικό οικογενειακής κατάστασης τελευταίου εξαμήνου(εάν δεν είναι στην ελληνική γλώσσα θα πρέπει να συνοδεύεται και από επίσημη μετάφραση)

**γ) Αποδεικτικό κατοίκησης στο Δήμο Ν. Ιωνίας** (Μισθωτήριο Συμβόλαιο νόμιμα θεωρημένο ή λογαριασμό ΔΕΗ, ΕΥΔΑΠ, ΣΤΑΘΕΡΗΣ ΤΗΛΕΦΩΝΙΑΣ, στο όνομα του γονέα)

- **αν οι γονείς φιλοξενούνται από συγγενικό τους ή άλλο πρόσωπο , θα πρέπει να προσκομίσουν και τη φορολογική δήλωση του προσώπου που τους φιλοξενεί.**

**δ)** **Βεβαίωση υγείας του παιδιού συμπληρωμένη και υπογεγραμμένη από Παιδίατρο**, καθώς και αντίγραφο του βιβλιαρίου υγείας του με τα εμβόλια που προβλέπονται κάθε φορά ανάλογα με την ηλικία του παιδιού.(Η βεβαίωση επισυνάπτεται στα **ΧΡΗΣΙΜΑ ΕΓΓΡΑΦΑ της πλατφόρμας εγγραφής Preschool**)

**ε) Αντίγραφο της δήλωσης φορολογίας εισοδήματος** **(Ε1)** του τρέχοντος οικονομικού έτους **και** **αντίγραφο εκκαθαριστικού σημειώματος** των γονέων.(**αυστηρά** **το εισόδημα 2023**)

**στ)** Για τους **εργαζόμενους 1) στο Δήμο Ν. Ιωνίας, 2) στο ΚΩΝΣΤΑΝΤΟΠΟΥΛΕΙΟ («ΑΓΙΑ ΟΛΓΑ») νοσοκομείο** : Αντίγραφο μισθοδοσίας του τελευταίου τριμήνου κατάθεσης της αίτησης

**Γ1) ΔΙΚΑΙΟΛΟΓΗΤΙΚΑ ΑΝΑ ΠΕΡΙΠΤΩΣΗ:**

|  |  |  |
| --- | --- | --- |
| **ΟΙΚΟΓΕΝΕΙΑΚΗ ΚΑΤΑΣΤΑΣΗ** | 1. | **ΓΙΑ ΟΛΕΣ ΤΙΣ ΑΙΤΗΣΕΙΣ:** Πιστοποιητικό οικογενειακής κατάστασης τελευταίου εξαμήνου(εάν δεν είναι στην ελληνική γλώσσα θα πρέπει να συνοδεύεται και από επίσημη μετάφραση) |
| 2. | **Διαζευγμένοι γονείς/σε διάσταση**: Αντίγραφο διαζευκτηρίου/ αποδεικτικό διάστασης και βεβαίωση επιμέλειας από τον γονέα που έχει αναλάβει τη φροντίδα του παιδιού |
| 3. | Για τις **χήρες/ους**: Ληξιαρχική πράξη θανάτου συζύγου, εάν αυτό δεν αναφέρεται στο πιστοποιητικό οικογενειακής κατάστασης. |
| 4. | **Αναδοχή/υιοθεσία τέκνων**: Οποιοδήποτε αποδεικτικό έγγραφο της αναδοχής /υιοθεσίας. |
| 5. | Για τους γονείς που εκτίουν τη **στρατιωτική τους θητεία**:Βεβαίωση από το Στρατό. |
| 6. | Για γονείς **φοιτητές-σπουδαστές στο Α’ Τίτλο Σπουδών (προπτυχιακό)**: Βεβαίωση τελευταίου (τρέχοντος) εξαμήνου σπουδών από τη Γραμματεία της Σχολής.  |
| 7. | Για γονείς που ανήκουν στην ομάδα **ΑΜΕΑ** με ποσοστό αναπηρίας 67% και άνω: Βεβαίωση Υγειονομικής Επιτροπής. |
| 8. | Εάν ένα από τα τέκνα της οικογένειας ανήκει στην ομάδα **ΑΜΕΑ** με ποσοστό αναπηρίας 35% και άνω: Βεβαίωση Υγειονομικής Επιτροπής. |
| **ΟΙΚΟΓΕΝΕΙΑΚΟ ΕΙΣΟΔΗΜΑ** | 9. | Στο δηλωθέν ετήσιο οικογενειακό εισόδημα δεν λαμβάνεται υπόψη το επίδομα μητρότητας από τον ΟΑΕΔ, το επίδομα μητρότητας του ΙΚΑ, η αποζημίωση απόλυσης και το επίδομα ανεργίας.Προκειμένου να μην υπολογιστούν αυτά τα εισοδήματα θα πρέπει να προσκομιστούν οι αντίστοιχες βεβαιώσεις των αρμόδιων φορέων, εκτός του επιδόματος ανεργίας. |
| **ΑΣΧΟΛΗΣΗ ΓΟΝΕΩΝ** |  **α) ΜΙΣΘΩΤΟΙ** |
| 1. | Αντίγραφο της αναγγελίας πρόσληψης στο ΙΚΑ των δύο γονέων **ή** αντίγραφο σύμβασης με τον εργοδότη.**Και** Βεβαίωση εργοδότη των δύο γονέων από την οποία να προκύπτει και το είδος της απασχόλησης |
| **β) ΑΥΤΟΑΠΑΣΧΟΛΟΥΜΕΝΟΙ**  |
| 1. | Αντίγραφο της Δήλωσης Έναρξης Επιτηδεύματος στη Δ.Ο.Υ. Υπεύθυνη δήλωση του Ν. 1599/86 περί μη διακοπής της άσκησης του επιτηδεύματος. |
| **γ)ΔΗΜΟΣΙΟΙ ΥΠΑΛΛΗΛΟΙ (των δύο γονέων)** |
| Για τους εργαζόμενους στον ευρύτερο Δημόσιο τομέα ΝΠΔΔ, ΟΤΑ κλπ Αντίγραφο μισθοδοσίας του τελευταίου τριμήνου κατάθεσης της αίτησης |
| **δ) ΑΝΕΡΓΟΙ** |
| 1. Βεβαίωση ανεργίας από τον ΟΑΕΔ |

Οι γονείς συμπληρώνοντας την ηλεκτρονική αίτηση συμμετοχής δηλώνουν ότι αποδέχονται τους όρους και τη διαδικασία που ακολουθούμε, καθώς και την επεξεργασία των προσωπικών δεδομένων τους που τηρούνται για την υλοποίηση της εγγραφής-επανεγγραφής και διαγραφής του παιδιού τους.

Ο έλεγχος των δικαιολογητικών σύμφωνα με το άρθρο 3 παρ. 5 του Πρότυπου Κανονισμού Λειτουργίας Δημοτικών Παιδικών και Βρεφονηπιακών Σταθμών ΦΕΚ 4249/τ. Β΄/5-12-2017, θα γίνει από τριμελή επιτροπή η οποία ορίζεται από το Δημοτικό Συμβούλιο.

Οι ενδιαφερόμενοι οφείλουν να προσκομίσουν κάθε άλλο δικαιολογητικό που το Δημοτικό Συμβούλιο του Δήμου Νέας Ιωνίας θα θεωρήσει απαραίτητο.

**Εκπρόθεσμες αιτήσεις γίνονται** καθ΄ όλη τη διάρκεια του έτους και εφόσον υπάρξουν κενές θέσεις και δεν εκκρεμούν εμπρόθεσμες αιτήσεις που δεν έχουν ικανοποιηθεί, γίνονται αποδεκτές. Οι αιτήσεις αυτές δεν υποβάλλονται ηλεκτρονικά.

 **Αιτήσεις με ελλιπή δικαιολογητικά θα απορρίπτονται**.

**Δ) ΠΡΟΣΩΡΙΝΑ ΑΠΟΤΕΛΕΣΜΑΤΑ**

**Οι αιτήσεις των εγγραφών και των επανεγγραφών θα επεξεργαστούν μέσα από το ειδικό πρόγραμμα ανάλογα με τη δυναμικότητα του κάθε Παιδικού/Βρεφονηπιακού Σταθμού.**

Η επιτροπή αξιολόγησης των αιτήσεων καταρτίζει τους προσωρινούς πίνακες κατάταξης των ηλεκτρονικών αιτήσεων βάσει μοριοδότησης οι οποίοι θα αναρτηθούν **στον πίνακα ανακοινώσεων της Διοίκησης (των Βρεφονηπιακών/Παιδικών Σταθμών) και στην ιστοσελίδα του Δήμου Νέας Ιωνίας**

**www.neaionia.gr**

**Ενστάσεις θα γίνονται επί της μοριοδότησης και** θα υποβάλλονται στο email: koinkevrefo@gmail.com (Θα υπάρξει σχετική ανακοίνωση για την ημερομηνία υποβολής ενστάσεων) και θα αξιολογηθούν από την ειδική επιτροπή των ενστάσεων.

**Ε) ΟΡΙΣΤΙΚΑ ΑΠΟΤΕΛΕΣΜΑΤΑ**

**Η Επιτροπή θα αναρτήσει τον πίνακα των τελικών αποτελεσμάτων εγγραφών και επανεγγραφών καθώς και τον πίνακα επιλαχόντων ανά σταθμό, μετά από απόφαση του Δημοτικού Συμβουλίου σε Ειδική Συνεδρίαση και εφόσον έχει ολοκληρωθεί η διαδικασία επιλογής νηπίων/βρεφών μέσω προγράμματος ΕΣΠΑ τα οποία αναρτώνται στον πίνακα ανακοινώσεων της Διοίκησης (των Βρεφονηπιακών/Παιδικών Σταθμών), στους Βρεφ/κούς -Παιδικούς Σταθμούς του Δήμου Νέας Ιωνίας και στην ιστοσελίδα :**

**www.neaionia.gr**

**Η επιλογή των παιδιών γίνεται με μόρια στο Σταθμό της 1ης επιλογής τους.**

**Μετά τα οριστικά αποτελέσματα εγγραφών- επανεγγραφών και επιλαχόντων ανά σταθμό, τα παιδιά που δεν εγγραφούν στο Σταθμό της επιλογής τους, μπορούν να τοποθετηθούν, εφόσον υπάρξουν κενές θέσεις και το επιθυμούν** **οι γονείς τους, σε άλλο σταθμό σύμφωνα με τον τελικό πίνακα κατάταξης.**

Τα βρέφη που είναι γεννημένα τον Απρίλιο και Μάιο του 2022, τα οποία δεν έχουν επιλεγεί λόγω πληρότητας στα βρεφικά τμήματα, έχουν τη δυνατότητα να τοποθετηθούν όταν συμπληρώσουν την ηλικία των 30 μηνών και υπάρξουν κενές θέσεις στα νηπιακά τμήματα.

**Διακοπή Φιλοξενίας**

1.Η διακοπή της φιλοξενίας των παιδιών από τους δημοτικούς Παιδικούς/Βρεφονηπιακούς Σταθμούς ενεργείται πάντοτε με απόφαση του Δημοτικού Συμβουλίου του Δήμου Νέας Ιωνίας:

α) Όταν το ζητήσουν με αίτησή τους οι γονείς ή οι κηδεμόνες των παιδιών.

β) Όταν εμφανιστούν σοβαρά προβλήματα στη συμπεριφορά ή την υγεία των παιδιών και δημιουργούνται δυσκολίες, στην εύρυθμη λειτουργία του τμήματος, τα οποία λόγω έλλειψης επικοινωνίας και συνεργασίας με τους γονείς δεν είναι εφικτό να αντιμετωπιστούν από το Σταθμό και από την Κοινωνική Υπηρεσία του Δήμου Νέας Ιωνίας

γ) Όταν κατ' εξακολούθηση και παρά τις σχετικές έγγραφες ειδοποιήσεις προς τους γονείς των παιδιών, αυτοί δεν συμμορφώνονται με το πρόγραμμα και τους όρους λειτουργίας του Σταθμού.

δ) Όταν κατ' εξακολούθηση και πέραν των 30 συνεχόμενων ημερών τα παιδιά απουσιάζουν αδικαιολόγητα από τον Σταθμό, και εφόσον έχουν ειδοποιηθεί εγγράφως οι γονείς, πριν την παρέλευση της ανωτέρω προθεσμίας.

2. Σε περίπτωση διακοπής φιλοξενίας, η θέση καλύπτεται υποχρεωτικά από το πρώτο επιλαχόν παιδί, το οποίο είναι στην ίδια ηλικιακή ομάδα με αυτό που έχει διαγραφεί, κι αν δεν υπάρχει ακολουθείται η διαδικασία μοριοδότησης των εκπρόθεσμων αιτήσεων. Η όλη διαδικασία ολοκληρώνεται εντός μηνός από τη λήψη της απόφασης

**Λειτουργία Σταθμών**

1.Η λειτουργία των Παιδικών, Βρεφικών και Βρεφονηπιακών Σταθμών αρχίζει την 1η Σεπτεμβρίου και λήγει την 31η Ιουλίου του επομένου έτους.

**Οι ώρες λειτουργίας των Βρεφονηπιακών Σταθμών είναι από 7:00 έως 16:00**

Οι Σταθμοί δεν λειτουργούν:

* από 24 Δεκεμβρίου μέχρι και την 6η Ιανουαρίου(εορτές Χριστουγέννων)
* από τη Μεγάλη Πέμπτη μέχρι και την Κυριακή του Θωμά.(εορτές Πάσχα)
* τις επίσημες αργίες των Δημοσίων Υπηρεσιών,
* την ημέρα της τοπικής εορτής του Πολιούχου της έδρας του Σταθμού

**2. ΠΡΟΣΑΡΜΟΓΗ ΠΑΙΔΙΩΝ**

Τον Σεπτέμβριο αρχίζει η προσαρμογή των παιδιών των νέων εγγραφών. Η προσαρμογή είναι σημαντική διαδικασία για την ομαλή ένταξη των παιδιών στο περιβάλλον του Παιδικού Σταθμού.

* Για την ομαλή προσαρμογή του παιδιού στο πλαίσιο του παιδικού σταθμού, είναι ωφέλιμο οι γονείς να έχουν ενημερώσει και προετοιμάσει, αρκετό καιρό πριν, το παιδί τους σχετικά με τη μετάβαση και την καθημερινότητά του εκεί.

Με την εγγραφή του παιδιού στους σταθμούς **του Δήμου Νέας Ιωνίας**, οι γονείς ενημερώνονται για την ημέρα έναρξης της προσαρμογής του παιδιού.

* Στην προγραμματισμένη επίσκεψη του γονέα μαζί με το παιδί, στο χώρο του σταθμού, γίνεται η πρώτη επαφή και γνωριμία με τις παιδαγωγούς και τους χώρους δραστηριοτήτων, φαγητού, ύπνου κλπ.
* Τις επόμενες ημέρες κατά την προσέλευση, ο γονέας- συνοδός παραδίδει το παιδί στην υπεύθυνη παιδαγωγό και ο ίδιος παραμένει εκτός παιδικού σταθμού, ιδανικά, σε κοντινή απόσταση, προκειμένου να μπορέσει να επιστρέψει άμεσα και να παραλάβει το παιδί, είτε την προκαθορισμένη από τους παιδαγωγούς ώρα, είτε νωρίτερα σε περίπτωση που ειδοποιηθεί.
* Ο χρόνος παραμονής του παιδιού στον χώρο του σταθμού, διαμορφώνεται με βάση τη συμπεριφορά του και την αντίδρασή του στον αποχωρισμό από το συνοδό.
* Για ύπνο παραμένουν τα παιδιά στα οποία παρατηρείται ομαλή εξέλιξη της προσαρμογής τους και μετά από συνεννόηση με τους Παιδαγωγούς του τμήματος.
* Στόχος είναι η βαθμιαία αύξηση της διάρκειας παραμονής ώστε να επιτευχθεί η κάλυψη του ωραρίου.

**3.ΥΓΕΙΑ**

 Για τον περιορισμό των ιώσεων στην ευάλωτη ηλικία των παιδιών που φιλοξενούμε και την εύρυθμη λειτουργία των Σταθμών, πρέπει οι γονείς να τηρούν τα παρακάτω:

* Τα παιδιά που εμφανίζουν πυρετό, ακόμα και ήπια δεκατική πυρετική κίνηση, καθώς και άλλα συμπτώματα όπως βήχα ,δυσκολία στην αναπνοή, έντονη ρινική καταρροή ,μυαλγίες ,ρίγος ,πονοκέφαλο, εμέτους, διάρροιες κ.α. να μην προσέρχονται στον παιδικό σταθμό.
* Με θερμοκρασία 37.5 και πάνω το παιδί θα αποχωρεί από τον σταθμό. Το ίδιο θα ισχύει και για παιδιά που εμφανίζουν οποιαδήποτε έντονη συμπτωματολογία κατά την παρουσία τους στον παιδικό σταθμό, όπως εμετούς ,διάρροιες, ακόμα και δυσκολία στην αναπνοή και στην σίτιση ή στον ύπνο λόγω έντονης ρινικής καταρροής.

 Οι γονείς θα καλούνται να τα πάρουν άμεσα για να τους παρέχουν την φροντίδα που χρειάζονται.

* Το παιδί επιστρέφει στον παιδικό σταθμό εφόσον έχουν υφεθεί τα συμπτώματα και αφού παρέλθει 1-24ωρο από την πλήρη υποχώρηση του πυρετού.
* Κατά περίσταση και ανάλογα με την συμπτωματολογία του παιδιού μπορεί να ζητηθεί βεβαίωση από παιδίατρο.
* Σε περίπτωση λοιμώδους νοσήματος οι γονείς θα πρέπει να ειδοποιήσουν άμεσα την προϊσταμένη του Σταθμού για την διαφύλαξη της υγείας των υπόλοιπων παιδιών.
* Δεν γίνεται χορήγηση φαρμάκων από τους Παιδαγωγούς, εξαιρείται η χορήγηση αντιπυρετικών και μόνο μετά από συνεννόηση με τους γονείς.

 Η ΣΥΝΤΑΞΑΣΑ Ο Γενικός Γραμματέας

ΑΝΑΠΛΗΡΩΤΡΙΑ ΠΡΟΪΣΤΑΜΕΝΗ Δρ. Βασίλης Αναλυτής

ΒΡΕΦΟΝΗΠΙΑΚΩΝ / ΠΑΙΔΙΚΩΝ

 ΣΤΑΘΜΩΝ

 Χημικός Μηχανικός ΕΜΠ,ΜΒΑ,Msc

 ΒΑΪΣΙΔΟΥ ΚΥΡΙΑΚΗ

Ο ΑΝΤΙΔΗΜΑΡΧΟΣ

 ΒΡΕΦΟΝΗΠΙΑΚΩΝ ΚΑΙ ΠΑΙΔΙΚΩΝ ΣΤΑΘΜΩΝ

ΣΚΕΥΟΦΥΛΑΞ ΣΩΤΗΡΙΟΣ